Oreofilao

La Oreofilao (Oreophilais robertsi) estas malgranda paserina birdo de la familio de Cistikoledoj. Ĝi estas la ununura membro de la genro Oreophilais kaj estis iam lokita en la genro Prinia, sed oni trovis ĝin sufiĉe distinga por meriti propran genron. Tiu cistikoledo estas loĝanta reproduktulo en Mozambiko kaj ĉefe en orientaj altaj teroj de Zimbabvo. Ties natura biotopo estas subtropikaj aŭ tropikaj humidaj montararbaroj kaj  arbustaroj, ĉefe ĉe riveroj, rojoj aŭ klaraĵoj aŭ en densa filikejo (Pteridium) aŭ herbejo (Smilax) laŭlonge de la arbarbordo.

Ili manĝas ĉefe malgrandajn senvertebrulojn, solaj aŭ en paroj aŭ en bruemaj grupoj, ofte kun aliaj specioj predantaj el subkreskaĵaro. Ili manĝas muŝojn, skarabojn kaj arakidojn.

La nesto estas ovalforma kun flanka enirejo, farita el fajna herbo kaj musko sekurita per araneretoj. Ĝi estas tipe lokata ĉirkaŭ 1 m supergrunde en herbo aŭ arbusto. Nestosezono estas el septembro al februaro kaj ĉefe dum oktobro. La ino demetas 2-3 brilturkizajn ovojn, kun brunaj kaj lilaj punktoj.

 Fonto 
 BirdLife International 2004.  Prinia robertsi.   2006 IUCN Ruĝa Listo de Minacataj Specioj. Konsultita la 27an de julio 2007.

 Referencoj 
Ryan, Peter (2006). Family Cisticolidae (Cisticolas and allies). pp. 378-492 in del Hoyo J., Elliott A. & Christie D.A. (2006) Handbook of the Birds of the World. Volume 11. Old World Flycatchers to Old World Warblers'' Lynx Edicions, Barcelona ISBN 978-84-96553-06-4

Kategorio:Paseroformaj
Kategorio:Cistikoledoj
Kategorio:Afrotropisa faŭno
Kategorio:Birdoj de Afriko